CELEX: 62020CN0353
Language: hr
Date: 2020-07-31 00:00:00
Title: Predmet C-353/20: Zahtjev za prethodnu odluku koji je 31. srpnja 2020. uputio Tribunal de l’Entreprise du Hainaut, division de Charleroi (Belgija) – Skeyes protiv Ryanair DAC, ranije Ryanair Ltd

12.10.2020   
            
            
               HR
            
            
               Službeni list Europske unije
            
            
               C 339/8
            
         
      Zahtjev za prethodnu odluku koji je 31. srpnja 2020. uputio Tribunal de l’Entreprise du Hainaut, division de Charleroi (Belgija) – Skeyes protiv Ryanair DAC, ranije Ryanair Ltd
      (Predmet C-353/20)
      (2020/C 339/10)
      Jezik postupka: francuski
      
         Sud koji je uputio zahtjev
      
      Tribunal de l’Entreprise du Hainaut, division de Charleroi
      
         Stranke glavnog postupka
      
      
         Tužitelj: Skeyes
      
         Tuženik: Ryanair DAC, ranije Ryanair Ltd
      
         Prethodna pitanja
      
      
                  1.
               
               
                  Treba li Uredbu br. 550/2004 (1), osobito njezin članak 8., tumačiti na način da se njome države članice ovlašćuju da iz nadzora svojih sudova isključe navodne povrede obveze pružanja usluga koje izvršava pružatelj usluga u zračnom prometu, ili odredbe Uredbe treba tumačiti na način da se njima države članice obvezuje na to da protiv navodnih povreda predvide učinkovita pravna sredstva uzimajući u obzir prirodu usluga koje treba pružiti?
               
            
                  2.
               
               
                  Treba li Uredbu br. 550/2004, s obzirom na to da propisuje da je „[p]ružanje usluga u zračnom prometu, kako je to predviđeno ovom Uredbom, povezano […] s izvršavanjem javnih ovlasti koje nisu gospodarske naravi pa stoga ne opravdavaju primjenu pravila o tržišnom natjecanju iz Ugovora”, tumačiti na način da se njome ne isključuju samo pravila tržišnog natjecanja u užem smislu, nego i sva druga pravila koja se primjenjuju na javna poduzeća koja djeluju na tržištu roba i usluga, koja imaju neizravni učinak na tržišno natjecanje, poput onih kojima se zabranjuje ograničavanje slobode poduzetništva i pružanja usluga?
               
            
         (1)  Uredba (EZ) br. 550/2004 Europskog parlamenta i Vijeća od 10. ožujka 2004. o pružanju usluga u zračnoj plovidbi u jedinstvenom europskom nebu (Uredba o pružanju usluga) (SL 2004., L 96, str. 10.) (SL, posebno izdanje na hrvatskom jeziku, poglavlje 7., svezak 6., str. 75.)